Madiba se siekte bepaalMandela. Foto: GCIS Die presidensie het Dinsdag bekendgemaak hoekom oud-president Nelson Mandela al vir vier dae in die hospitaal is. “Mandela (94) het ŉ longinfeksie,” het die presidensie in ŉ verklaring gesê. “Dokters het hul toetse afgehandel wat toon dat ŉ vorige longinfeksie weer opgeduik het. Madiba word daarvoor behandel en hy reageer goed op dié behandeling. President Jacob Zuma bedank die publiek vir hul volgehoue ondersteuning en gebede vir Mandela en sy familie,” het die presidensie bygevoeg. Mandela is Saterdag in Pretoria opgeneem vir “mediese sorg”. Zuma het hom Sondag by die 1 Militêre hospitaal besoek.